553 ຄົນ ເສຍຊີວິດ ໃນຊີເຣຍ ຍ້ອນການ​ໂຈມ​ຕີ​ ທາງ​ອາກາດ ​ຂອງແນວໂຮມ​ 
ບັນດາ​ນັກ​ເຄື່ອ​ນ​ໄຫວ ກ່າວ​ວ່າ ການ​ໂຈມ​ຕີ​ທາງ​ອາກາດ ​ທີ່​ນຳ​ໂດຍ​ສະຫະລັດ​ ຢູ່​ໃນ​ປະ​ເທດ​ຊີ​ເຣຍ ​ໄດ້​ສັງຫານ 553 ຄົນ​ ​ສ່ວນ​ໃຫຍ່​ ແມ່ນ​ພວກ​ຫົວ​ຮຸນ​ແຮງ ​ກຸ່ມ​ລັດ​ອິສລາມ.
ບັນດານັກເຄື່ອນໄຫວຊາວຊີເຣຍ ກ່າວວ່າ ການໂຈມຕີທາງ ອາກາດ ທີ່ນຳໂດຍສະຫະລັດ ຢູ່ໃນປະເທດຊີເຣຍ ໃນລະຍະ ນຶ່ງເດືອນຜ່ານມານີ້ ໄດ້ສັງຫານ 553 ຄົນ ສ່ວນໃຫຍ່ແລ້ວ ແມ່ນພວກຫົວຮຸນແຮງຈາກກຸ່ມລັດອິສລາມ ແລະກຸ່ມ Nusra ຊຶ່ງເປັນເຄືອຂ່າຍຂອງພວກກໍ່ການຮ້າຍ al-Qaida ກຸ່ມສິ້ງຊອມສິດທິມະນຸດຊີເຣຍ ຫຼື Syrian Observatory for Human Rights ທີ່ຕັ້ງຢູ່ອັງກິດ ກ່າວໃນວັນພະສັດມື້ນີ້ວ່າ ໃນ ຈຳນວນນັ້ນ ລວມມີ 464 ຄົນເປັນນັກຕໍ່ສູ້ລັດອິສລາມ ແລະ 32 ຄົນເປັນພົນລະເຮືອນ ກຸ່ມດັ່ງກ່າວ ທີ່ໄດ້ຕິດຕາມເບິ່ງຄວາມຮຸນແຮງ ຢູ່ໃນສົງຄາມກາງເມືອງ ໃນຊີເຣຍມາໂດຍ ຕະຫລອດ ກ່າວວ່າ ຕົນເຊື່ອວ່າ ຄວາມຈິງແລ້ວ ມີພວກຫົວຮຸນແຮງລັດອິສລາມຖືກຂ້າຕາຍ ຫຼາຍກວ່ານັ້ນແຕ່ຍັງບໍ່ໄດ້ລາຍ ງານໃຫ້ຊາບ ຍ້ອນວ່າມີຄວາມຫຍຸ້ງຍາກໃນການເຂົ້າຫາບາງ ບໍລິເວນ ທີ່ມີການໂຈມຕີທາງອາກາດນັ້ນ ເຮືອບິນລົບຂອງສະຫະລັດ ແລະ ບັນດາປະເທດກຸ່ມແນວໂຮມ ໄດ້ປະຕິບັດການໂຈມຕີ ທາງອາກາດ ຫຼາຍກວ່າ 200 ຖ້ຽວ ໃນຊີເຣຍ ນັບຕັ້ງແຕ່ວັນທີ 22 ກັນຍາເປັນຕົ້ນມາ ຊຶ່ງ ເປັນພາກສ່ວນນຶ່ງ ຂອງຄວາມພະຍາຍາມທີ່ຂະຫຍາຍວົງກວ້າງອອກ ເພື່ອຢຸດຢັ້ງກຸ່ມລັດ ອິສລາມ ການໂຈມຕີທາງອາກາດ ຂອງແນວໂຮມ ຢ່າງນ້ອຍ 300 ຖ້ຽວນັ້ນ ຍັງມີເປົ້າໝາຍ ແນໃສ່ ກຸ່ມພວກຫົວຮຸນແຮງຢູ່ໃນອີຣັກ ທີ່ໄດ້ເຂົ້າຢຶດເອົາເຂດແດນອັນກວ້າງຂວາງ ໃນພາກເໜືອ ແລະ ພາກຕາເວັນຕົກຂອງປະເທດ ເມື່ອ 2-3 ເດືອນບໍ່ດົນມານີ້